# Kumuniezh Taizé

Kumuniezh Taizé a zo ur gumuniezh eukumenik diazezet e Taizé e Bro-C'hall. Krouet e oa bet gant ar breur Roger, ur protestant, hag enni ez eus bremañ war-dro kant breur katolik ha protestant tro-dro ar bed, o vevañ asambles gant ur vuhez simpl. Unvaniezh kredennoù kristen ha degemer ar re yaouank a zo engouestloù ar Gumuniezh abaoe he c'hrouidigezh.

## Krouididigezh

Krouet e voe kumuniezh Taizé e 1940 gant breur Roger Schultz gant pal "sevel ur vuhez gumun e-lec'h ma vije an akordañs hervez an Aviel ur gwirvoud bevet".
E-pad ar brezel e voe sikouret gantañ an dud lakaet diaes gant an Alamaned ha degemer a reas ar repuidi alaman ivez. Kinnig a reas ar Gestapo harzañ anezhañ hag abalamour da se e rankas mont kuit da Suis betel fin ar brezel. Goude-se e teuas en-dro da dTaizé e-lec'h ma tegemeras breudeur a bep Iliz.
Bevañ a ra ar gumuniezh vanati hag ekumenek dre he labour hag he c'helaouenn skrivet. Degemer a ra bep bloaz miliadoù a dud yaouank a zeu evit pediñ ha prederiañ.

## Ar vuhez e Taizé

Pep chomadenn a zlefe bezañ diazezet war ur sizhun, adalek ar Sul betek ar Sul war-lerc'h. Evit degemer an dud yaouank a deu eo graet an deiz-se, dreist-holl e-pad an hañv pa deu etre 1 000 ha 4 000 den yaouank.

### Roll eurioù ar vuhez asambles

* 08e15 : pedenn ar mintin, ha dijuniñ war-lerc'h.
* 10e00 : eztaoladennoù war ar Bibl heuliet gant partajiñ e-barzh ur strollad.
* 12e20 : pedenn greisteiz, ha lein war-lerc'h.
* 15e15 : labour a-strolladoù.
* 17e15 : Adverenn
* 17e30 : kroashentoù
* 19e00 : koan
* 20e30 : pedenn an noz.
Stumm ar pedennoù a oa bet soñjet en ur mod a blijfe d'ar re yaouank. Ar vreudeur hag an holl dud a ya en o c'hoazez war tapis Iliz an Arkodañs, a zo savet evit bezañ bras pe vrasoc'h hervez an niver a dud a zeu da dTaizé. E-pad 40 pe 50 munutenn e vez kanaouennoù Taizé, ul lodenn eus an Aviel, ur mareig peoc'h, prederiadennoù ha pedennoù.
Labour a vez roet d'an tud evit lakaat ar Gumuniezh da vont en-dro. Al labourioù-se a servij ivez da lakaat tud eus n'eus forzh peseurt bro d'en em gavout ha da gaozeal kenetrezo.

## Darempredoù etrebroadel

Bep bloaz abaoe 1978 e vez graet gant Taizé un Emvod europat e-pad 5 devezh war-dro ar Bloavezh Nevez.
| * 1978 : Bro-C'hall, Pariz 1979 : Spagn, Katalonia, Barcelona 1980 : Italia, Roma 1981 : Rouantelezh-Unanet, Bro-Saoz Londrez 1982 : Italia, Roma 1983 : Bro-C'hall, Pariz 1984 : Alamagn, Köln 1985 : Spagn, Katalonia Barcelona 1986 : Rouantelezh-Unanet, Bro-Saoz, Londrez 1987 : Italia, Roma 1988 : Bro-C'hall, Pariz 1989 : Polonia, Wrocław 1990 : Tchekoslovakia, Praha 1991 : Hungaria, Budapest 1992 : Aostria, Vienna 1993 : Alamagn, Bavaria, München 1994 : Bro-C'hall, Pariz 1995 : Polonia, Wrocław | 1996 : Alamagn, Stuttgart 1997 : Aostria, Vienna 1998 : Italia, Milano (100 000 den yaouank) 1999 : Polonia, Varsovia 2000 : Spagn, Katalonia, Barcelona (70000 den yaounank) 2001 : Hungaria, Budapest (70 000 den yaounank) 2002 : Bro-C'hall, Pariz (80 000 den yaouank) 2003 : Alamagn, Hamburg (70 000 den yaouank) 2004 : Portugal, Lisbon (40 000 den yaouank) 2005 : Italia, Milano (50000 den yaouank) 2006 : Kroatia, Zagreb (40 000 den yaouank) 2007 : Suis, Geneva (40 000 den yaouank) 2008 : Belgia, Brusel (40 000 den yaouank) 2009 : Polonia, Poznań (30 000 den yaouank) 2010 : Izelvroioù, Rotterdam (30 000 den yaouank) 2011 : Alamagn, Berlin (30 000 den yaouank) 2012 : Italia, Roma |